El pregó a càrrec de l'actor Juan Luis Galiardo dóna per iniciades les Festes Majors d'Alaquàs
27/08/2005 12:35:00

# El pregó a càrrec de l'actor Juan Luis Galiardo dóna per iniciades les Festes Majors d'Alaquàs

*   27/08/2005 12:35:00
*   [Imprimir](#)
*   Compartir
*    https://www.alaquas.org/documento.asp?id\_do=9651

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9651%2F0&title=Ajuntament%20d%27Alaqu%C3%A0s.%20Premsa.El%20preg%C3%B3%20a%20c%C3%A0rrec%20de%20l%27actor%20Juan%20Luis%20Galiardo%20d%C3%B3na%20per%20iniciades%20les%20Festes%20Majors%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9651/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9651/9651_Form_4.jpg)](https://www.alaquas.org/ficheros/documentos/2005/2/9651/9651_Form_10.jpg "<a href='https://www.alaquas.org/ficheros/documentos/2005/2/9651/9651_Form_10.jpg' target=_blank><i class='fa fa-external-link' aria-hidden='true'></i>.El pregó a càrrec de l'actor Juan Luis Galiardo dóna per iniciades les Festes Majors d'Alaquàs</a>")

Una gran quantitat de veïns i veïnes es van concentrar a la porta de l'Ajuntament

L'actor gadità Juan Luis Galiardo ha estat enguany el pregoner de les Festes Majors d'Alaquàs i, per tant, l'encarregat de pronunciar les paraules que inicien oficialment aquesta festivitat. L'acte va tindre lloc ahir divendres 26 d'agost des del balcó de l'Ajuntament, una vegada va finalitzar el Correfocs de la Colla de Dimonis de Massalfassar que, com és tradició, va recòrrer el carrer Major de la ciutat anunciant l'inici de la festa.

L'Alcalde d'Alaquàs, Jorge Alarte, va pronunciar també unes paraules des del balcó de l'Ajuntament per animar els veïns i veïnes a participar en les diferents activitats que es desenvoluparan en la ciutat des del 26 d'agost fins l'11 de setembre. Alarte va declarar sentir-se molt orgullós per l'acceptació per part de Juan Luis Galiardo de ser el pregoner d'enguany ja que el seu currículum s'integra perfectament en la línia de destacats personatges de la cultura, la societat i la política nacionals que han tingut la responsabilitat de ser pregoners els darrers anys.

Per completar la sèrie d'activitats amb què s'inauguren les festes, després de les paraules de Juan Luis Galiardo i Jorge Alarte, va tindre lloc en la plaça de l'Ajuntament un espectacle de carrer a càrrec de la companyia Miracles. En ell es van representar xicotets fragments de les andadures de Don Quixot que culminaren amb una batalla front a un drac, tot acompanyat amb una especial il·luminació de l'entorn i focs d'artifici. A continuació, a les 00:30 hores a la plaça d'Espanya va tindre lloc l'espectacle de circ contemporani i circ flamenc "Malaje", a càrrec de la formació Albadulake.

Juan Luis Galiardo té una llarga i consolidada trajectòria com actor que va iniciar l'any 1960 amb un paper amb que va guanyar-se la fama de galà. En televisió ha participat en diverses sèries i ha produït altres eixides de la seua pròpia productora, Penélope Films. També ha participat en més de 40 pel·lícules. Entre elles 'MadreGilda', 'Suspiros de España', 'Lázaro de Tormes' o 'El Caballero don Quijote' són algunes de les que li han aportat més popularitat.

El màxim reconeixement el va obtindre l'any 2000, quan va ser premiat amb un Goya a la millor interpretació masculina per la seua actuació en 'Adiós con el Corazón'.

Actualment es troba immers en un nou projecte cinematogràfic, la pel·lícula 'Miguel i William' que començarà a rodar el proper any i que protagonitzarà junt a Leonor Watling. Es tracta d'una pel·lícula que plantejarà una imaginària trobada entre Shakespeare i Cervantes, aprofitant la seua contemporaneïtat.

Enguany les Festes Majors d'Alaquàs, seran de nou cita de milers de veïns i veïnes en les múltiples activitats que tindran lloc entre el 26 d'agost i l'11 de setembre. Les clavaries, confraries,  mors i cristians, falles i associacions veïnals, socials i culturals de la ciutat ja tenen tots els seus actes preparats perquè, un any més, la festa arribe a tots els racons de la ciutat.